Document ID: 31997R1007

KOMISSION ASETUS (EY) N:o 1007/97,
annettu 4 päivänä kesäkuuta 1997,
hedelmä- ja vihannesjalostealan vientitukien soveltamisen yksityiskohtaisista säännöistä annetun asetuksen (EY) N:o 1429/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 16 artiklan 8 kohdan,
sekä katsoo, että
komission asetuksessa (EY) N:o 1429/95 (2), sellaisena kuin se on muutettuna asetuksella (EY) N:o 341/96 (3), vahvistetaan hedelmä- ja vihannesjalostealan muiden kuin lisättyä sokeria koskevien vientitukien soveltamisen yksityiskohtaiset säännöt,
kyseiseen järjestelmään on tehtävä tiettyjä muutoksia ottaen huomioon siitä saatu käytännön kokemus,
samassa yhteydessä kyseisen järjestelmän tietyt määräykset olisi yhdenmukaisuuden vuoksi yhdensuuntaistettava hedelmä- ja vihannesalan vientitukijärjestelmän kanssa, jota hallinnoidaan komission asetuksella (EY) N:o 2190/96 (4), sellaisena kuin se on viimeksi muutettuna asetuksella (EY) N:o 610/97 (5),
on säädettävä mahdollisuudesta ilmoittaa todistushakemuksissa ja todistuksissa useita maataloustuotteiden nimikkeistön koodeja vientitukia varten, jos kyseiset koodit vastaavat samaa tuoteluokkaa,
todistusten antamisesta säädettyjen toimenpiteiden osalta on myös otettava huomioon määrät, joille todistuksia ollaan antamassa, toisin sanoen todistukset, joita varten komissio ei ole antanut erityisiä toimenpiteitä ja jotka annetaan niitä koskevan hakemuksen jättämispäivää seuraavana viidentenä arkipäivänä,
kaksoiskäytön välttämiseksi maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetun komission asetuksen (ETY) N:o 3665/87 (6), sellaisena kuin se on viimeksi muutettuna asetuksella (EY) N:o 815/97 (7), 49 artiklan säännösten kanssa, olisi syytä poistaa ilman todistusta mainitun asetuksen 2 a artiklan ensimmäisen kohdan mukaisesti myönnettyjä korvauksia koskeva ilmoittaminen,
olisi määriteltävä käsite `todistusten antamispäivä` maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (8), sellaisena kuin se on viimeksi muutettuna asetuksella (EY) N:o 495/97 (9), mukaisesti,
olisi säädettävä mainitun todistuksen mitätöinnistä, siinä tapauksessa, että todistushakemus peruutetaan todistuksen antamisen jälkeen,
avoimuuden ja joustavuuden vuoksi olisi lopetettava käyttämättömien määrien siirtäminen ilman eri toimenpiteitä kaudelta toiselle,
olisi säädettävä, että kansallisen pyhäpäivän sattuessa ilmoittaminen komissiolle on tehtävä mainittua päivää ennen, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1429/95 seuraavasti:
1. Korvataan 3 artiklan 2 kohdan toinen alakohta seuraavasti:
"Todistushakemuksessa ja todistuksessa voi kuitenkin olla samanaikaisesti useita koodeja, jos kyseiset koodit kuuluvat samaan tuoteluokkaan ja jos korvausmäärä on sama."
2. Muutetaan 4 artikla seuraavasti:
a) Korvataan 1 kohdan ensimmäisen luetelmakohdan ilmaus "josta on vähennetty määrät, joiden osalta todistukset, joihin liittyy vientituen ennakkovahvistus, on annettu" ilmauksella "josta on vähennetty määrät, joiden osalta todistukset, joihin liittyy vientituen ennakkovahvistus, on annettu tai niitä ollaan antamassa".
b) Poistetaan 1 kohdan toinen ja kolmas luetelmakohta.
c) Korvataan 3 kohdassa ilmaus "antamispäivä" ilmauksella "asetuksen (EY) N:o 3719/88 21 artiklan 2 kohdassa tarkoitettu antamispäivä".
d) Lisätään 4 kohtaan alakohta seuraavasti:
"Niiden hakemusten osalta, joista todistus on annettu ennen niiden peruuttamista, todistus on toimitettava mitätöimistä varten 2 artiklassa tarkoitetulle toimivaltaiselle elimelle samanaikaisesti vastaavan hakemuksen peruuttamista koskevan ilmoituksen kanssa."
3. Poistetaan 5 artikla.
4. Muutetaan 6 artikla seuraavasti:
a) Poistetaan ensimmäisen kohdan toinen luetelmakohta.
b) Lisätään luetelmakohta seuraavasti:
"Siinä tapauksessa, että ilmoituksen jättöpäivä on kansallinen pyhäpäivä kyseisen jäsenvaltion on lähetettävä edellä mainittu ilmoitus kansallista pyhäpäivää edeltävänä arkipäivänä."
5. Korvataan liite tämä asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 24 päivästä kesäkuuta 1997 alkaen haettuihin todistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä kesäkuuta 1997.

Labels: 3
17